## Uredba o razini genetski modificiranih organizama u proizvodima ispod koje proizvodi koji se stavljaju na tržište ne moraju biti označeni kao proizvodi koji sadrže genetski modificirane organizme

### NN 34/2004 (17.3.2004.), Uredba o razini genetski modificiranih organizama u proizvodima ispod koje proizvodi koji se stavljaju na tržište ne moraju biti označeni kao proizvodi koji sadrže genetski modificirane organizme

# VLADA REPUBLIKE HRVATSKE

863

Na
temelju članka 133. stavka 3. Zakona o zaštiti prirode (»Narodne novine«, broj
162/2003), Vlada Republike Hrvatske je na sjednici održanoj 12. ožujka 2004.
godine, donijela

## UREDBU

### o razini genetski modificiranih organizama u proizvodima ispod koje proizvodi koji se stavljaju na trŽiŠte ne moraju biti oznaČeni kao proizvodi koji sadrŽe genetski modificirane organizme

Članak 1.

Ovom
Uredbom utvrđuje se razina genetski modificiranih organizama u proizvodima ispod
koje proizvodi koji se stavljaju na tržište ne moraju biti označeni kao
proizvodi koji sadrže genetski modificirane organizme.

Članak 2.

U
smislu ove Uredbe navedeni pojam ima sljedeće značenje:

– dopušteni genetski
modificirani organizmi su organizmi koji su navedeni u popisu koji čini
sastavni dio ove Uredbe, a nalaze se u proizvodima u razinama utvrđenim člankom
3. ove Uredbe.

Članak 3.

Proizvodi
koji sadrže slučajne ili tehnološki neizbježne tragove dopuštenih genetski
modificiranih organizama u razini od 0,9% i manje, u proizvodu od jednog
sastojka, odnosno 0,9% i manje dopuštenih genetski modificiranih organizama po
pojedinom sastojku proizvoda koji se sastoje od više sastojaka, ne označavaju
se kao proizvodi koji sadrže genetski modificirane organizme.

Iznimno od stavka 1. ovoga članka, reprodukcijski
biljni ma­terijal, koji sadrži genetski modificirane organizme u bilo kojoj
količini mora biti označen u skladu s posebnim propisom.

Članak 4.

Priloženi popis dopuštenih genetski modificiranih
organizama primjenjuje se do donošenja svih provedbenih propisa potrebnih za
davanje dopuštenja za stavljanje genetski modificiranih organizama i proizvoda
koji ih sadrže na tržište Republike Hrvat­ske.

Članak 5.

Odredbe ove Uredbe primjenjuju se i na proizvode koji
se već nalaze na tržištu Republike Hrvatske.

Članak 6.

Ova Uredba stupa na snagu danom objave u »Narodnim
novinama«.

Klasa:
310-26/04-01/01

Urbroj:
5030114-01-1

Zagreb, 12.
ožujka 2004.

Predsjednik
**dr. sc.** **Ivo Sanader**, v. r.

if !supportEmptyParas endif

**if !supportEmptyParas endif**

POPIS DOPUŠTENIH GENETSKI MODIFICIRANIH
ORGANIZAMA KOJI SE MOGU NALAZITI U PROIZVODIMA KAO SLUČAJNI ILI TEHNOLOŠKI
NEIZBJEŽNI TRAGOVI U SMISLU UREDBE O RAZINI GENETSKI MODIFICIRANIH ORGANIZAMA U
PROIZVODIMA ISPOD KOJE PROIZVODI KOJI SE STAVLJAJU NA TRŽIŠTE NE MORAJU BITI
OZNAČENI KAO PROIZVODI KOJI SADRŽE GENETSKI MODIFICIRANE ORGANIZME

**if !supportEmptyParas endif**

|  |  |  |  |  |  |
| --- | --- | --- | --- | --- | --- |
| **Red br.** | **Oznaka** | **Biljka** | **Proizvođač** | **Izvedena promjena** | **Moguća uporaba** |
| 1. | GTS 40/3/2 | Soja | Monsanto | Zaštita od insekata i  podnošenje herbicida | Hrana od soje. Hrana od soje uključuje napitke od soje, tofu, sojino ulje, brašno od soje,  lecitin. |
| 2. | Br 176 | Kukuruz | Ciba-Geigy | if !supportEmptyParas endif | Hrana od kukuruza. Hrana od kukuruza uključuje zrna, ulje, kukuruzno brašno, šećer, sirup. |
| 3. | TOPAS 19/2 | Uljna repica | AgrEvo | Podnošenje herbicida | Ulje od uljne repice. Proizvodi načinjeni od ulja uljne repice mogu uključivati pržena jela, pečene proizvode i brza jela. |
| 4. | MS1/RF2 | Uljna repica | Plant Genetic Systems | Podnošenje herbicida |
| 5. | MS1/RF1 | Uljna repica | Plant Genetic Systems | Podnošenje herbicida |
| 6. | GT 73 | Uljna repica | Monsanto | Podnošenje herbicia |
| 7. | MON 810 | Kukuruz | Monsanto | Zaštita od insekata | Kukuruzni derivati. Ti mogu  uključivati kukuruzno ulje,  kukuruzno brašno, šećer i  sirup. Proizvodi načinjeni s  derivatima kukuruza mogu  uključivati brza jela, pečena  jela, pržena jela, konditorske  proizvode i bezalkoholna pića |
| 8. | T 25 | Kukuruz | AgrEvo | Podnošenje herbicida |
| 9. | Bt 11 | Kukuruz | Novartis  if !supportEmptyParas endif | Zaštita od insekata |
| 10. | MON 809 | Kukuruz | Pioneer | Zaštita od insekata |
| 11. | Falcon GS 40/90 | Uljna repica | Hoechst/AgroEvo | Podnošnje herbicida | Ulje od uljne repice. Proizvodi načinjeni s uljem od uljne repice mogu uključivati pržena jela, pečena jela i brza jela. |
| 12. | Liberator L62 | Uljna repica | Hoechst/AgroEvo | Podnošenje herbicida |
| 13. | MS8/RF 3 | Uljna repica | Plant Genetic Systems | Podnošenje herbicida |
| 14. | 1445 | Pamuk | Monsanto | Podnošenje herbicida | Ulje od uljne repice. Proizvodi načinjeni od ulja sjemenki pamuka mogu uključivati pečena jela i brza jela. |
| 15. | 531 | Pamuk | Monsanto | Zaštita od insekata |

if !supportEmptyParas endif

if !supportEmptyParas endif

Uredba, NN 34/2004-863